CELEX: 
Language: el
Date: 2019-03-14 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου με τον καθορισμό κατηγοριών επιδόσεων όσον αφορά την αντοχή στο φορτίο ανέμου για εξωτερικές περσίδες και τέντες

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου
                  1
                αναγνωρίζει δύο βασικές εναλλακτικές επιλογές για τον καθορισμό κατηγοριών επιδόσεων ως προς τα ουσιώδη χαρακτηριστικά των δομικών προϊόντων. Σύμφωνα με το άρθρο 27 παράγραφος 1 και το άρθρο 60 στοιχείο στ), αυτό μπορεί να γίνει με τη θέσπιση κατ’ εξουσιοδότηση πράξεων από την Επιτροπή, ενώ σύμφωνα με το άρθρο 27 παράγραφος 2 επιτρέπεται η χρήση εναρμονισμένων προτύπων για τον σκοπό αυτό, με βάση αναθεωρημένη εντολή. Σύμφωνα με το άρθρο 27 παράγραφος 2 πρώτο εδάφιο, όταν η Επιτροπή έχει καθορίσει τέτοιες κατηγορίες, οι ευρωπαϊκοί οργανισμοί τυποποίησης χρησιμοποιούν τις εν λόγω κατηγορίες στα εναρμονισμένα πρότυπα.
            
            
               Σύμφωνα με τον ορισμό που περιλαμβάνεται στο άρθρο 2 σημείο 7 του κανονισμού (ΕΕ) αριθ. 305/2011, ως «κατηγορία» ορίζεται ένα φάσμα επιπέδων επίδοσης δομικού προϊόντος, που οριοθετείται από κατώτατη και ανώτατη τιμή. Επομένως, οι κατηγορίες στον κανονισμό (ΕΕ) αριθ. 305/2011 εκφράζουν πάντοτε ένα δεδομένο φάσμα καθορισμένων επιδόσεων του προϊόντος.
            
            
               Επιπλέον, και αντίθετα με την προκάτοχό του οδηγία 89/106/ΕΟΚ του Συμβουλίου, ο κανονισμός (ΕΕ) αριθ. 305/2011 δεν διακρίνει τις κατηγορίες σε διαφορετικά είδη ανάλογα με την προέλευσή τους. Οι κατηγορίες επιδόσεων που καθορίζονται από την Επιτροπή και οι αντίστοιχες κατηγορίες που θεσπίζονται από τους ευρωπαϊκούς οργανισμούς τυποποίησης πρέπει, ως εκ τούτου, να αναγνωρίζονται και να τηρούνται με τον ίδιο ακριβώς τρόπο. 
            
            
               Επιπλέον, ολόκληρο το σύστημα ταξινόμησης των επιδόσεων θα πρέπει να ορίζεται κατά τρόπο μη περιοριστικό, ώστε να περιλαμβάνει όλα τα δυνατά επίπεδα επιδόσεων ως προς ένα συγκεκριμένο ουσιώδες χαρακτηριστικό για τα προϊόντα που καλύπτονται από το εκάστοτε πρότυπο. Σε διαφορετική περίπτωση, θα καθοριζόταν παράλληλα ένα κατώτατο επίπεδο για την εν λόγω επίδοση.
            
            
               Το ευρωπαϊκό πρότυπο προϊόντων EN 13561 για τις εξωτερικές περσίδες και τις τέντες και για τις σχετικές με αυτά απαιτήσεις επιδόσεων, συμπεριλαμβανομένης της ασφάλειας, αρχικά εκδόθηκε από την Ευρωπαϊκή Επιτροπή Τυποποίησης (CEN) το 2004 και τροποποιήθηκε το 2008. Περιλαμβάνει κατηγορίες για τις επιδόσεις των προϊόντων που καλύπτονται από αυτό, ιδίως ως προς το ουσιώδες χαρακτηριστικό της αντοχής στο φορτίο ανέμου, με την εισαγωγή τεσσάρων κατηγοριών επιδόσεων.
            
            
               Σύμφωνα με τις διαθέσιμες πληροφορίες, οι υπάρχουσες κατηγορίες δεν επαρκούν για όλα τα υπό εξέταση προϊόντα, αφού πρόσφατα αναπτύχθηκαν νέα είδη προϊόντων στον τομέα αυτόν, τα οποία αντιστοιχούν σε μεγαλύτερη αντοχή στον άνεμο σε σχέση με το παρελθόν. Η χρήση των υφιστάμενων κατηγοριών μπορεί επίσης σε μερικές περιπτώσεις να οδηγήσει σε προβλήματα ασφάλειας που συνδέονται με τη στερέωση των προϊόντων. Για τους λόγους αυτούς, θα πρέπει να διευρυνθούν οι κατηγορίες επιδόσεων αλλά και να διαφοροποιηθούν ανάλογα με τις διαφορετικές υποοικογένειες των προϊόντων που καλύπτονται από το πρότυπο EN 13561: λόγω της αντοχής των συστημάτων στερέωσης, για τις τέντες με πτυσσόμενους βραχίονες ενδείκνυνται τρεις κατηγορίες μόνον και οι τρεις πρόσθετες κατηγορίες, σε σύγκριση με τις τέσσερις υφιστάμενες, θα εφαρμόζονται μόνο στις εξωτερικές περσίδες με ύφασμα σε πλευρικές ράγες-οδηγούς και στις τεντοπέργκολες.
            
            
               Οι εν λόγω στόχοι θα επιτευχθούν με την προσθήκη τριών ακόμη κατηγοριών για το ουσιώδες χαρακτηριστικό της αντοχής στο φορτίο ανέμου στις κατηγορίες που περιλαμβάνονται στο πρότυπο EN 13561, όπως δημοσιεύτηκε από τη CEN τον Μάρτιο του 2016 και με τη διαφοροποίηση της χρήσης κατηγοριών μεταξύ των υποοικογενειών προϊόντων που καλύπτονται από το εν λόγω πρότυπο, ιδίως για τις τέντες με πτυσσόμενους βραχίονες, τις εξωτερικές περσίδες με ύφασμα σε πλευρικές ράγες-οδηγούς και τις τεντοπέργκολες. Για άλλα είδη τεντών, κατακόρυφα ρολά σκίασης, τέντες διπλής κλίσης και σήτες, η νέα έκδοση του προτύπου EN 13561 δεν αντιπροσωπεύει καμία αλλαγή στην υφιστάμενη ταξινόμηση.
            
            
               Δεδομένου ότι κατά την εφαρμογή του κανονισμού (ΕΕ) αριθ. 305/2011 η εισαγωγή νέων κατηγοριών επιδόσεων σε εναρμονισμένο πρότυπο από τους ίδιους τους ευρωπαϊκούς οργανισμούς τυποποίησης θα απαιτούσε την έκδοση νέας αναθεωρημένης εντολής, πράγμα που δεν έγινε και θα χρειαζόταν περισσότερο χρόνο, κρίθηκε καταλληλότερο να δοθεί συνέχεια με τον παρόντα κατ’ εξουσιοδότηση κανονισμό.
            
            
               Δεν θεωρήθηκε σκόπιμο να συμπεριληφθούν άλλες ταξινομήσεις επιδόσεων που περιέχονται στο πρότυπο EN 13561 στο πεδίο εφαρμογής του κανονισμού επειδή, σύμφωνα με τον κανονισμό (ΕΕ) αριθ. 305/2011, οι ταξινομήσεις που περιλαμβάνονται σε εναρμονισμένα πρότυπα, τα στοιχεία αναφοράς των οποίων έχουν δημοσιευτεί σύμφωνα με την οδηγία 89/106/ΕΟΚ στην Επίσημη Εφημερίδα της Ευρωπαϊκής Ένωσης, πρέπει να θεωρούνται εφαρμοστέες δυνάμει του κανονισμού (ΕΕ) αριθ. 305/2011 χωρίς περαιτέρω ενέργειες.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Το σχέδιο κατ’ εξουσιοδότηση κανονισμού συζητήθηκε στη συνεδρίαση της συμβουλευτικής ομάδας για τα δομικά προϊόντα (στο εξής «ΣΟ») στις 14 Ιουνίου 2016 και υποβλήθηκε επίσης σε εμπειρογνώμονες για γραπτή διαβούλευση από τις 31 Μαΐου ως τις 28 Ιουνίου 2016. Πριν από τις ενέργειες αυτές, δόθηκε η ευκαιρία σε όλα τα κράτη μέλη να ορίσουν εμπειρογνώμονες για να συμμετάσχουν σε αυτές. Επιπλέον των εμπειρογνωμόνων αυτών, στη διαβούλευση συμμετείχαν και άλλα εξωτερικά ενδιαφερόμενα μέρη. Τα έγγραφα που συζητήθηκαν στο πλαίσιο της ΣΟ και αφορούσαν τη γραπτή διαβούλευση διαβιβάστηκαν ταυτόχρονα στο Ευρωπαϊκό Κοινοβούλιο και το Συμβούλιο, όπως προβλέπεται στο έγγραφο κοινής αντίληψης για τις κατ’ εξουσιοδότηση πράξεις. Οι παρατηρήσεις που υποβλήθηκαν στο πλαίσιο αυτό και οι εισηγήσεις που έλαβε στη συνέχεια η Επιτροπή ελήφθησαν υπόψη κατά την εκπόνηση του τελικού σχεδίου της παρούσας πράξης για τη διυπηρεσιακή διαβούλευση.
            
            
               Δημοσιεύτηκε για ενημέρωση του κοινού στη διαδικτυακή πύλη για τη βελτίωση της νομοθεσίας από τις 31 Οκτωβρίου έως τις 28 Νοεμβρίου 2018 και κοινοποιήθηκε στον ΠΟΕ από τις 7 Νοεμβρίου 2018 έως τις 6 Ιανουαρίου 2019· δύο ενδιαφερόμενα μέρη υπέβαλαν παρατηρήσεις. Ένα ενδιαφερόμενο μέρος σχολίασε ένα τεχνικό ζήτημα που θα εξεταστεί στο πλαίσιο του αιτήματος για τυποποίηση και, συνεπώς, δεν είναι σχετικό με την κατ’ εξουσιοδότηση πράξη. Το άλλο ενδιαφερόμενο μέρος παρατήρησε ότι η κατηγορία 3 δεν θα πρέπει να έχει ανώτατο όριο, αλλά αυτό δεν ισχύει όταν νοείται σε συνδυασμό με την επόμενη κατηγορία 4, οπότε ούτε αυτό το σχόλιο ελήφθη υπόψη.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Σύμφωνα με το άρθρο 27 του κανονισμού (ΕΕ) αριθ. 305/2011, μπορούν να καθορίζονται κατηγορίες επιδόσεων ως προς τα ουσιώδη χαρακτηριστικά των δομικών προϊόντων. Σύμφωνα με το άρθρο 27 παράγραφος 1 και με το άρθρο 60 στοιχείο στ), αυτό μπορεί να γίνει με τη θέσπιση κατ’ εξουσιοδότηση πράξεων από την Επιτροπή. Σύμφωνα με το άρθρο 27 παράγραφος 2 πρώτο εδάφιο, όταν η Επιτροπή έχει καθορίσει τέτοιες κατηγορίες, οι ευρωπαϊκοί οργανισμοί τυποποίησης χρησιμοποιούν τις εν λόγω κατηγορίες στα εναρμονισμένα πρότυπα.
            
            
               Σύμφωνα με το άρθρο 2 σημείο 7 του κανονισμού (ΕΕ) αριθ. 305/2011, ως «κατηγορία» ορίζεται ένα φάσμα επιπέδων επίδοσης δομικού προϊόντος, που οριοθετείται από κατώτατη και ανώτατη τιμή. Ο κανονισμός (ΕΕ) αριθ. 305/2011 δεν κάνει διάκριση μεταξύ διαφορετικών ειδών κατηγοριών. Οι κατηγορίες επιδόσεων που καθορίζονται από την Επιτροπή και οι αντίστοιχες κατηγορίες που θεσπίζονται από τους ευρωπαϊκούς οργανισμούς τυποποίησης πρέπει, ως εκ τούτου, να αναγνωρίζονται και να τηρούνται με τον ίδιο ακριβώς τρόπο.
            
            
               Δεδομένου ότι κατά την εφαρμογή του κανονισμού (ΕΕ) αριθ. 305/2011 η εισαγωγή νέων κατηγοριών επιδόσεων σε εναρμονισμένα πρότυπα από τους ίδιους τους ευρωπαϊκούς οργανισμούς τυποποίησης θα απαιτούσε την έκδοση νέων αναθεωρημένων εντολών, πράγμα που δεν έγινε, θεωρήθηκε σκόπιμο να δοθεί συνέχεια με τον παρόντα κατ’ εξουσιοδότηση κανονισμό.
            
            
               Για τους λόγους αυτούς, θα πρέπει να εγκριθεί ο κατ’ εξουσιοδότηση κανονισμός, ώστε να καθοριστούν νέες κατηγορίες επιδόσεων για τις εξωτερικές περσίδες και τέντες, σύμφωνα με το ευρωπαϊκό πρότυπο EN 13561.
            
         
         
            
               Ο κατ’ εξουσιοδότηση κανονισμός συνάδει με την αρχή της αναλογικότητας. Συνεπάγεται ελάφρυνση από ορισμένες δυσκολίες που προκαλούν οι επιπτώσεις του κανονισμού (ΕΕ) αριθ. 305/2011 στην καθιέρωση συστημάτων ταξινόμησης των επιδόσεων δομικών προϊόντων και, ως εκ τούτου, εκτιμάται ότι ωφελεί το σύνολο του ευρωπαϊκού τομέα των κατασκευών.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 14.3.2019
            
            
               για τη συμπλήρωση του κανονισμού (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου με τον καθορισμό κατηγοριών επιδόσεων όσον αφορά την αντοχή στο φορτίο ανέμου για εξωτερικές περσίδες και τέντες
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας δομικών προϊόντων και για την κατάργηση της οδηγίας 89/106/ΕΟΚ του Συμβουλίου
                  2
               , και ιδίως το άρθρο 27 παράγραφος 1,
            
            
               Εκτιμώντας τα ακόλουθα:
            
            
               (1)Το ευρωπαϊκό πρότυπο προϊόντων EN 13561 για τις εξωτερικές περσίδες και τις τέντες αρχικά εκδόθηκε από την Ευρωπαϊκή Επιτροπή Τυποποίησης (CEN) το 2004 και τροποποιήθηκε το 2008. Περιλαμβάνει τέσσερις κατηγορίες επιδόσεων για εξωτερικές περσίδες και τέντες, ιδίως όσον αφορά την αντοχή των εν λόγω προϊόντων στο φορτίο ανέμου.
            
            
               (2)Οι κατηγορίες που καθορίζονται στο πρότυπο EN 13561 δεν επαρκούν για όλα τα προϊόντα που διατίθενται σήμερα στην αγορά. Τα πιο πρόσφατα προϊόντα παρουσιάζουν μεγαλύτερη αντοχή στο φορτίο ανέμου σε σχέση με το παρελθόν. Η χρήση των υφιστάμενων κατηγοριών μπορεί σε μερικές περιπτώσεις να οδηγήσει σε προβλήματα ασφάλειας που συνδέονται με τη στερέωση των προϊόντων.
            
            
               (3)Συνεπώς, είναι αναγκαίο να προστεθούν τρεις ακόμη κατηγορίες επιδόσεων για την αντοχή στο φορτίο ανέμου στην ταξινόμηση που περιλαμβάνεται στο πρότυπο EN 13561. Επίσης, είναι επίσης αναγκαίο να διαφοροποιηθεί η χρήση κατηγοριών μεταξύ των υποοικογενειών προϊόντων που καλύπτονται από το εν λόγω πρότυπο, ιδίως για τις τέντες με πτυσσόμενους βραχίονες, τις εξωτερικές περσίδες με ύφασμα σε πλευρικές ράγες-οδηγούς και τις τεντοπέργκολες. 
            
            
               (4)Σύμφωνα με το άρθρο 27 του κανονισμού (ΕΕ) αριθ. 305/2011, κατηγορίες επιδόσεων για ουσιώδες χαρακτηριστικό των δομικών προϊόντων μπορούν να καθοριστούν είτε από την Επιτροπή είτε από ευρωπαϊκό οργανισμό τυποποίησης με βάση αναθεωρημένη εντολή της Επιτροπής. Λόγω της ανάγκης καθορισμού πρόσθετων κατηγοριών επιδόσεων το ταχύτερο δυνατό, οι νέες κατηγορίες επιδόσεων θα πρέπει να θεσπιστούν από την Επιτροπή. Σύμφωνα με το άρθρο 27 παράγραφος 2 του εν λόγω κανονισμού, οι εν λόγω κατηγορίες πρέπει να χρησιμοποιούνται σε εναρμονισμένα πρότυπα,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Θεσπίζονται κατηγορίες επιδόσεων όσον αφορά την αντοχή στο φορτίο ανέμου για εξωτερικές περσίδες και τέντες, όπως καθορίζονται στο παράρτημα.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 14.3.2019
            
         
         
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 88 της 4.4.2011, σ. 5.
               
               
                  
                     (2)
                  
                        ΕΕ L 88 της 4.4.2011, σ. 5.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
            
               Πίνακας 1
            
            
               Κατηγορίες επιδόσεων ως προς την αντοχή στο φορτίο ανέμου για εξωτερικές περσίδες με ύφασμα σε πλευρικές ράγες-οδηγούς και τεντοπέργκολες
            
            
                     
                        Κατηγορίες
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Ονομαστική ανεμοπίεση pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110 - < 170
                     
                  
               
                     
                        Ανεμοπίεση ασφάλειας pN (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132 - < 204
                     
                  
               
            
                     
                        Κατηγορίες
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Ονομαστική ανεμοπίεση pN (N/m²)
                     
                  
                  
                     
                        ≥ 170 - < 270
                     
                  
                  
                     
                        ≥ 270 - < 400
                     
                  
                  
                     
                        ≥ 400
                     
                  
               
                     
                        Ανεμοπίεση ασφάλειας pN (N/m²)
                     
                  
                  
                     
                        ≥ 204 - < 324
                     
                  
                  
                     
                        ≥ 324 - < 480
                     
                  
                  
                     
                        ≥ 480
                     
                  
               
            
               Πίνακας 2
            
            
               Κατηγορίες επιδόσεων ως προς την αντοχή στο φορτίο ανέμου για τέντες με αντηρίδες, τέντες με πλευρικούς (στρεφόμενους) βραχίονες, τέντες με ολισθαίνοντες βραχίονες, κατακόρυφα ρολά σκίασης, τέντες διπλής κλίσης, τέντες πρόσοψης, τέντες  φεγγίτη, τέντες αιθρίου και σήτες
            
            
                     
                        Κατηγορίες
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Ονομαστική ανεμοπίεση pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110
                     
                  
               
                     
                        Ανεμοπίεση ασφάλειας pN (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132
                     
                  
               
            
               Πίνακας 3
            
            
               Κατηγορίες επιδόσεων ως προς την αντοχή στο φορτίο ανέμου για τέντες με πτυσσόμενους βραχίονες
            
            
                     
                        Κατηγορίες
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Ονομαστική ανεμοπίεση pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70
                     
                  
               
                     
                        Ανεμοπίεση ασφάλειας pN (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84